**О т ч е т**

 **За дейността на НЧ „Просвета 1927“ – с.Покрайна**

 **през 2022г.**

 Българските читалища са една уникална за Европа културна институция,

 която съществува единствено у нас. Те участват активно в живота на местните

 общности и помагат за укрепването и развитието на местните културни, соци-

 ални и икономически партньорства. Всяко населено място има нужда от едно

 читалище, в което да цари културата, писмеността, духовността, място, което да

 обединява хората в името на доброто.

 НЧ „Просвета 1927“ – с.Покрайна е единствения културен, просветен и

 информационен център в селото. Тук се развиват дейности от различно естество

 и с различен характер – библиотечно дело, художествено – творческа дейност

 и куп всякакви други задачи, касаещи жителите на селото.

 Освен организационни, културни и художествено – творчески дейности,

 читалището извършва и редица информационни и административни услуги,

 на населението.Почти ежедневно се извършват ксерокопирни услуги, помага се на

 учениците с различни проекти за училище, понякога и с писането на домашни

 работи, търси се информация по дадена тема, сканират се и се изпращат различни

 документи на посочени имейли в страната и чужбина, пишат се автобиографии и

 се попълват документи за кандидатстване за работа и куп други нужди на населе-

 нието.

Както през последните години, така и през изминалата година усилията на

 настоятелството и на самодейците към нашето читалище бяха насочени към

 развитие, обогатяване и възстановяване на народните обреди и обичаи от бита

 на населението. Стремим се да открием и да развиваме творчески заложби у

 подрастващото поколение и приобщаването му към ценностите и постиженията

 на науката, изкуството и културата. Читалището е организатор на всички културни

 мероприятия в с.Покрайна, като във своята дейност се стреми да обхване хора

 от всички възрасти.

 Поради пандемичните условия и забрани в страната, през изминалата 2022 година

 на 1 февруари не успяхме да отбележим традицията на „Трифон Зарезан“, като зарежем

 лозята и провеждаме ежегодния конкурс за най – добър винар на с.Покрайна.

 За 1 март закупихме материали за мартеници и заедно с деца и възрастни израбо-

 тихме мартеници, които бяха раздадени на хората от селото, от нашата Баба Марта.

 За националният празник – **3 март,** децата изработиха български знаменца и ги

 раздадоха на хората, излезли да почетат празника. Материалите бяха закупени от

 читалището и знаменцата изработени с помощта на самодейци.

 Малките лазарки тази година зарадваха доста от къщите в селото.

 За празника на селото – Свети Дух поканихме доста самодейни състави, които с голяма радост се отзоваха на поканата ни и ни повеселиха с техните хора и песни.

 Тази година успяхме да проведем за пети път нашия ежегоден фестивал „Нашенци у старо време“, посветен на замиращи занаяти и стари български ястия. Гостуваха ни чак от гр.Варна хора, които искаха да отразят медийно наши фестивал, гостуваха ни и занаятчии, които досега не бяха участвали в това наше мероприятие. Хората жадуват за по-приятни емоции, за малко веселие, за да забравят проблемите. Такива емоции изпитват на нашия фестивал, забавляват се и се наслаждават на вкусни храни и разнообразни занаяти.

 За Коледа за голяма радост на децата успяхме отново да приготвим подаръци и

почерпка с домашни коледни сладки и топъл шоколад, а за тяхна изненада поканихме и

фокусник, който всъщност бе жена облечена като Снежанка, която след нейното заинтри-

гуващо представяне помогна на Дядо Коледа да раздаде подаръците на децата.

 В общи линии това е нашата дейност през изминалата 2022 година. Надяваме се, че

 през 2023 година ще можем да проведем повече от нашите мероприятия, за да запазим

 българските традиции и обичаи, за да не позволим те да бъдат забравени.

 Освен това не сме споменали за редица услуги , които правим на населението в нашето

 село, с които приканваме хората да идват при нас по-често, знаейки че ще помогнем.

 Целта на нашата всекидневна работа , освен да запазва българските традиции и обичаи,

 да обслужва читателите , да развива художествено – творческата дейност, да организира

 мероприятия и празници, е и да обединява и сплотява хората в името на доброто за село

 Покрайна.

 Секретар:

 (Елица Атанасова)